



|  |  |
| --- | --- |
| **שם ביה"ס, רשות:** | תיכון דתי עתיד, ראש העין |
| **שם המורה:** | הילה מנחם |
| **שם המדריכה:** | נורית גזית |
| **שם הפעילות:** | טקסט מפעיל |



טקסט מפעיל

מיועד לכיתה ז'

משך זמן הפעילות: 2 שעורים

מטרות: התלמיד ידע מהו טקסט מפעיל ויזהה את מאפייניו בטקסטים שונים.

**מערך השיעור:**

**פתיחה**

הקרנת מצגת גירוי ללמידה, חיבור לידע קודם ויצירת מודעות למטרות של השיעור. לאחר הפתיחה וההקניה, תרגול הזמנים (במצגת) בהם משתמשים בטקסט מפעיל והסבר קצר על הפעילות שהתלמידים יתנסו בהמשך.

**התנסות:**

דף עבודה מובנה בצורה שכל זוג ידע בדיוק מה עליו לעשות.   
הצעה: ניתן לחלק את ההתנסות לשניים, לפי שיקול הדעת של המורה:  
החלק הראשון: התלמידים יעבדו על קובץ WORD או על מסמך משותף של גוגל. כשיסיימו- יקרינו חלק מהזוגות את תוצריהם לכיתה וכל שאר התלמידים (גם האיטיים יותר) ישלחו את תוצריהם לאתר הבית ספרי. (מי שיסיים את חלק א', ימשיך את הפעילות של המצגת).  
חלק שני: את הפעילות של המצגת ניתן לעשות ב PPT או במצגת שיתופית של גוגל. גם כאן, כאשר יסיימו הזוגות את המצגת, יקרינו חלקם את התוצרים שלהם במליאה וכל השאר ישלחו לאתר הבית ספרי.

הערות על דף העבודה:

התייחסות לאתרים בדף העבודה המתוקשב:

* **קישורים לטקסטים**: חשיבותם באה לידי ביטוי על ידי כך שבעצם בחירת הטקסטים, התלמידים נחשפים למגוון רחב של טקסטים מעולמם כאשר לרובם נחשפו במהלך השנה, עצם הבחירה נותנת מענה לשונות בכיתה (ישנם טקסטים ברמות שונות), ובנוסף לכך, התלמידים יפנימו כי טקסטים מפעילים נמצאים בהרבה תחומים.
* **כניסה לגוגל** לשם מציאת תמונות להמחשה: מטרה- לחבב עליהם את המשימה במשהו קליל, לא מעיק וגם קצת מעשיר.
* **כניסה לאתר הבית ספרי**: מטרה- חשיפת התלמידים לתוצרים של חבריהם לכיתה ונתינת משוב (בשיעור שאחריו)

נספחים: הטקסטים

1. אמנת תקשוב

בס"ד

תיכון דתי עתיד- אמנת התקשוב

אנו תלמידי כתה\_\_\_\_ מתחייבים בזאת למלא את כל סעיפי האמנה לשמור על המחשבים ולעשות בהם שימוש מושכל .

כללי התנהגות בזמן השיעור

1. המחשבים יהיו על השולחן רק בשיעורים שנקבעו מראש או במידה והמורה ביקש זאת.

2. בתחילת השיעור המחשב דולק על השולחן, והמסך סגור.

3. המחשב יפתח רק בהוראת המורה.

4. במהלך השיעור יש לבצע את הפעילות שנתנה על ידי המורה, תוך שימוש באתרים הנוגעים   
לפעילות בלבד!

כללי התנהגות בזמן ההפסקה

5. בזמן ההפסקות אסור לשחק במחשבים.

6. בזמן ההפסקה יש לשמור על המחשב בתוך הלוקר. ניתן לשים אותו בתיק או להשאיר על השולחן, ובתנאי שיש עליו השגחה.

7. אין לרוץ ולהשתולל בכתה על מנת לשמור על הציוד. התנהלות זהירה תגן על הציוד.

שמירה על המחשב

8. הטיפול בכל תקלה או בעיה יעשה אך ורק ע"י טכנאי בית הספר.

9. אין לשתות או לאכול בקרבת המחשב.

10. השימוש במחשבים של חברים יעשה אך ורק ברשותם.

11. יש לנהוג בזהירות בתיקים- לא לזרוק את התיקים על הרצפה וכו'.

12. בשיעורי ספורט\אומנות יש להכניס את המחשב ללוקר או לקחת את המחשב עם התיק לשיעור.

תפעול יומי

12. המחשב הוא ציוד למידה קבוע ועל התלמיד להגיע עם המחשב מדי יום ביומו.

13. יש להגיע עם סוללה מלאה לבית הספר (לטעון את המחשב מראש בבית).

14. אין להגדיר סיסמאות לנעילת המחשב.

בעלי תפקידים בכתה

15**. נאמני מחשב**- בכיתה ימונה נאמן מחשב (+ממלא מקום למקרה היעדרות) שתפקידו לרכז את הבעיות והתקלות על גבי טופס המיועד לכך,ולהעביר את הטופס לטכנאי.

נאמן המחשב יהיה איש הקשר עם הטכנאי.

נאמני המחשב יקבלו הדרכה מהטכנאי לטיפול בבעיות נפוצות.

16. **סייע** - יסייע למורה בהפעלת הציוד הטכנולוגי בזמן השיעור (מחשב, מקרן, שלט, וכו').

נוהלי פניה לטכנאי

17. הפניה לטכנאי תעשה באמצעות נאמן המחשב הכיתתי.

18. קבלת המחשב לאחר תיקון תעשה רק בזמן ההפסקה.

19. לפני הפנייה לטכנאי יש לגבות את חומרי הלימוד.

אתיקה וזהירות ברשת

אתיקה

20. כאשר משתמשים במקורות אינטרנטיים חובה לציין את שם המקור וכתובתו.

21. העתקת קטעים ממקור אינטרנטי אפשרית רק על פי כללי השימוש ההוגן (עשרה אחוזים מהטקסט המלא).

22. שיח ו/או הבעת דעה ברשת תעשה באופן מכובד ואחראי ובעברית תקנית.

23. בכל פעילות ברשת יש לשמור על כיבוד "חוק הגנת הפרטיות" ו"חוק איסור לשון הרע".

זהירות ברשת

24. על מנת להגן על ביטחונכם האישי חשוב להקפיד לשמור על הפרטיות, לפיכך יש להימנע ממסירת  
פרטים אישיים ברשת ומפרסום מידע העלול לפגוע בכם או באדם אחר.

טיפול בחומר לימודי

26. עבודות הגשה יש לגבות באופן קבוע באמצעות דוא"ל, דיסק און-קי או כל אמצעי אחר.

27. אחת לשבוע יש לגבות את תיקיית "לימודים".

28. לכל מקצוע תהיה ספריה (תיקיה) מתאימה בה תהיה חלוקה פנימית לפי דרישת המורה המלמד.

בנוסף יש להצטייד במחברת כללית ובכלי כתיבה וכמובן בספרי הלימוד

הורדת תוכנות שירים סרטים ומשחקים

29. המחשב נועד לצרכים לימודיים בלבד. לפיכך אין להוריד אליו משחקים, סרטים, או כל   
תוכנה שהיא העלולה להאט ולהכביד על המחשב.

הערה: ייתכנו שינויים באמנה במהלך העבודה השוטפת בכיתה.

ובאנו בזאת על החתום, תלמידי כיתה ז'1:

המאפיין הלשוני **הבולט** בטקסט זה הוא:

מאפיינים נוספים:

1. הוראות שימוש לאנטיביוטיקה

**אנטיביוטיקה – כללי השימוש הנכון**

תרופות אנטיביוטיות הן אמצעי יעיל להשמדת חיידקים הגורמים למחלות זיהומיות. לא כל תרופה אנטיביוטית מתאימה לכל סוג של חיידק. יש תרופות אנטיביוטיות היעילוֹת נגד סוג אחד של חיידקים, ויש תרופות אחרות היעילות נגד סוג אחר של חיידקים.

**• מתי משתמשים בתרופה אנטיביוטית?**

כשהרופא מאבחן שמחולֵל המחלה הוא חיידק, הוא מתאים את התרופה האנטיביוטית היעילה ביותר למחלה שאובחנה.

• **האם האנטיביוטיקה מומלצת לטיפול להורדת חום?**

לא. חום הוא אינו מחלה, אלא תגובת הגוף למחלות שונות. אין להשתמש   
באנטיביוטיקה כשהחום עולה, אלא אם כן רופא אִבחן את המחלה בתור מחלה   
שנגרמה על-ידי חיידק והמליץ על תרופה אנטיביוטית.

• **האם האנטיביוטיקה מומלצת לטיפול בהצטננות ובשפעת?**

לא. הצטננות ושפעת אינן נגרמות על-ידי חיידקים, אלא על-ידי נגיפים (וירוסים). לפיכך תרופות אנטיביוטיות אינן משפיעות על המחלות האלה.

|  |
| --- |
| יש אנשים המאמינים שלקיחת תרופות אנטיביוטיות, גם אם לא תועיל לא תזיק, אך אין זה כך. האנטיביוטיקה עלולה לפעמים לגרום נזק. היא עלולה לגרום לתופעות לוואי שונות, או ליצור זנים של חיידקים העמידים בפני אנטיביוטיקה.  **אין לקחת תרופה אנטיביוטית ללא הוראת רופא!** |

CAPSULA+MAVCHENA

**כדי שהשימוש באנטיביוטיקה יהיה יעיל, חשוב להקפיד על ההנחיות הבאות:**

**א. מינון נכון**

מקפידים על נטילת התרופה האנטיביוטית בכמות המומלצת.   
אין להקטין את הכמות ואין להגדילה ללא הוראת הרופא.

**ב. זמנים קבועים**

נוטלים את התרופה לפי הוראות הרופא, בזמנים קבועים במשך היממה.

**ג. גמר הטיפול**

מקפידים על נטילת כל המנה שרשם הרופא, גם אם הַרְגָשַת החולה השתפרה. הפסקה בנטילת התרופה לפני סיום הטיפול עלולה לגרום למצב שהחיידקים המעטים שיישארו, יפַתחו עמידוּת בפני התרופה האנטיביוטית. במקרה כזה, התרופה כבר לא תהיה יעילה בעתיד. לכן לא מפסיקים את נטילת התרופה האנטיביוטית ללא היוועצות ברופא.

**ד. אִחסון**

– מאחסנים את התרופות הרחק מהישג ידם של ילדים קטנים.

– טבליות (כדורים) מאחסנים במקום קריר ויבש.

– תרחיף (סירופ) מאחסנים במקרר ומוציאים אותו כשעה לפני השימוש.

**ה. מזון**

– להימצאות של מזון בקיבה יש השפעה על יעילות התרופה   
האנטיביוטית. לכן שואלים את הרופא אם לקחת את התרופה **לפני** הארוחה כשהקיבה ריקה, או **אחרי** הארוחה כשהקיבה מלאה.

– יש סוגי מזון המשנים את פעולת התרופה האנטיביוטית. לכן מבררים אצל הרופא מהם אותם סוגי מזון, ונמנעים מאכילתם סמוך לנטילת התרופה.

\* מעובד לפי "אנטיביוטיקה – כללי השימוש הנכון", שירותי בריאות כללית, המחלקה לחינוך וקידום בריאות, 2006.

© כל הזכויות שמורות לשירותי בריאות כללית

מאפיינים נוספים:

המאפיין הלשוני **הבולט** בטקסט זה הוא:

1. חוזר לטיול



בס"ד כ"ה בתשרי התשע"ג

‏11 לאוקטובר 2012

לכבוד

הורי התלמידים

שלום רב,

הנדון: **טיול שנתי**

אנו שמחים להודיעכם על הטיול השנתי שיתקיים אי"ה **בתאריך ט"ו-ט"ז חשוון** (31.10-1.11.12),

**ימים ד'-ה'.** הטיול יצא לאזור הגליל העליון המערבי.

**תוכנית יציאה- יום א':**

6:00 - הגעה לביה"ס- התארגנות ובדיקת ציוד לטיול

6:30 - **יציאת האוטובוסים** מבית הספר (תפילת שחרית נתפלל בעצירה בדרך)

9:30 - תחילת מסלולים בגליל העליון

**חזרה משוערת לבית הספר ביום ה' בשעה 20:00**

**טלפונים חשובים לטיול**:

מנהל בי"ס- .......... רכז טיולים– אליקים שיוביץ- ...........

סגן מנהל אחראי ז'-ח'-י' ............, אחראי טיול .........

מזכירות בי"ס- ......................

**מה בתוכנית?**

|  |  |  |
| --- | --- | --- |
|  | **ז'-ח'** | **ט'-י'** |
| יום ד' | **מסלול**:  נחל שרך-בצת + ראש הנקרה | **מסלול**:  נחל שרך-בצת + ראש הנקרה |
| **לינה-** פארק גורן(מתחמים כיתתיים/ שכבתיים)  **א.ערב**- בישול עצמי  **פעילות**- קומזיץ כיתתי/שכבתי | |
| יום ה' | **מסלולים**:  נחל כזיב | **מסלולים**:  נחל כזיב |

ייתכנו שינויים במסלולים

**רשימת ציוד להליכה (תרמיל קטן):**

* ארוחת בוקר וצהרים ליום הראשון
* **3 ליטר מים**

(יש לשמור את הבקבוקים לשימוש ביום המחרת)

* כובע
* בגד לכניסה למים
* נעלי הליכה נוחות
* תרמיל גב קטן (בעל שתי כתפיות)

לנשיאת המזון והמים בשעת ההליכה

* בגדים להחלפה

**רשימת** **ציוד כללית (תרמיל גדול):**

|  |  |
| --- | --- |
| * אוכל לכל הטיול * שק שינה | * מגבת וכלי רחצה * תפילין, טלית וסידור |
| * אוהל 2-4 ביחד (מומלץ). | * בגד ים |
| * פנס | * נייר טואלט |
| * לבנים וגרביים להחלפה | * כובע נוסף |
| * בגדים חמים לערב וללינה | * תרופות אישיות (למי שצריך) |
| * בגדים להחלפה | * שקיות אשפה |

MCj04154560000[1]

**ציוד מומלץ:**

* כלי-נגינה
* מצלמה

**הוראות בטיחות והוראות כלליות:**

**הוראות כלליות:**

* יש להישמע להוראות המורים ומלווי הטיול
* אין להשתמש בתרסיסים, משחות, גפרורים, נפצים וכל חומר אחר העלול לגרום לפציעות או לנזקים.
* יש לאסור הבאת אלכוהול ושתייתו, עישון נרגילות ושימוש בהן.
* יש לזרוק אשפה רק במקומות המיועדים לכך.
* באחריות ההוריםלעדכן את מחנך הכיתה על כל שינוי במצב בריאותו של בנם.

**בשעת הנסיעה:** על התלמידים לשבת במקומם חגורים, אין להוציא ראש או ידיים, ואין לזרוק חפצים ופסולת מהרכב.

**בשעת ההליכה**: אין לטייל בשום מקרה ללא הקבוצה, אין לעבור את המדריך המוביל ולחילופין את המאסף ולהישאר מאחור. ההליכה בשבילים בלבד, בהתאם להוראות המדריך. תלמיד שאיבד את קבוצתו – עליו להמתין במקומו עד להגעת עזרה.

**כניסה למים בשעת טיול לצורכי רחצה, הנאה, לימוד או שיט תהיה אך ורק על פי הנחיית המחנכים ובאישורם.**

**בשטח החניון:** אין לעזוב את שטח הלינה בשום מקרה, אין להבעיר אש ללא אישור מורה.

**הורים יקרים – נבקשכם לשוחח עם ילדיכם על חשיבות מילוי כל ההנחיות וההוראות שניתנו בכדי להבטיח טיול שנתי בטוח ומהנה.**

**הטיול השנתי מאושר על ידי משרד החינוך וגורמי הביטחון השונים ומלווה בנושאי נשק וחובשים כנדרש.**

**השתתפות בפעילות החברתית ובטיול השנתי מותנית בהסדרת תשלומי ההורים. להורים שמשלמים לפני כל פעילות, עלות הטיול השנתי הינה- 375 ₪ + 34 ₪ עבור ביטוח שנתי (למי שעוד לא שילם עבור הביטוח)**

**נא לאשר את יציאת בנכם בטופס המצורף, עד ליום חמישי 25.10.12.**

**זכרו הטיול הוא פעילות חינוכית-לימודית, וחובתו של כל תלמיד להשתתף בו.**

בברכה,

**אישור הורים ותלמידים**

* הרינו לאשר יציאת הבן \_\_\_\_\_\_\_\_\_\_\_\_(שם+משפחה) לטיול שנתי שיתקיים אי"ה **ביום רביעי-חמישי ט"ו'-ט"ז בחשוון** (31.10-1.11.12)
* יש \ אין (נא לסמן בעיגול) לבני מגבלה בריאותית שמגבילה או מונעת את השתתפותו בטיול.

אם יש נא לפרט: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* אני מרשה / לא מרשה ( נא לסמן בעיגול) לבני להשתתף בפעילות האטרקציות-
* בני יודע לשחות / אינו יודע לשחות. (נא לסמן בעיגול)
* **חתימת התלמיד**: קראתי את החוזר לטיול ואת הוראות הבטיחות. חתימה: \_\_\_\_\_\_\_\_\_\_\_\_\_\_\_

שם ההורים:\_\_\_\_\_\_\_\_\_\_\_\_\_\_\_ חתימת הורים: \_\_\_\_\_\_\_\_\_\_\_\_\_\_

1. כיצד ללמוד למבחן ביעילות

**כיצד ללמוד למבחן ביעילות**

**בעת הלמידה למבחן:**

* **קרא את כל החומר וחלק אותו לנושאים.**  
  כתוב/סמן לעצמך את הנושאים שאתה בקיא בהם, הנושאים שפחות או יותר.. והנושאים שבכלל לא.. חלק את החומר לנושאים.
* **תכנן את הזמן\* לפי הנושאים שבחרת**. על מנת שתספיק ללמוד את כל החומר ולהימנע מלחץ. (כתוב מה תלמד בכל יום- עדיף להתחיל בחומרים הקשים להבנה כדי שתוכל לשאול חברים וכדי להימנע מלחץ מיותר סמוך למועד הבחינה)   
  זכור! יום לפני הבחינה יוקדש לחזרה בלבד.
* **למד לעומק את הנושא/ים שייעדת לעצמך באותו יום**.   
  השתדל להבין את החומר (זה עוזר לזכירתו), סמן דברים חשובים, חזור עליהם בקול, סכם את החומר על גבי כרטיסיות או דפים, חשוב ו/או כתוב שאלות אפשריות שהמורה עתיד לשאול וענה עליהן.
* **למד פרקי זמן קצרים,** עשה לך הפסקות **קצרות** בין הנושאים השונים שהקצבת לעצמך באותו היום.

**\*חשוב מהו הזמן היעיל ביותר ללמידה עבורך! והתמד ללמוד בו. (התנתק מרעשים חיצוניים: טלוויזיה, מחשב, חברים וכו')**

**מה כדאי לברר לפני המבחן?**

* מועד הבחינה.
* החומר למבחן.
* האם יש ברשותי את **כל** החומר הנדרש? (מחברת, דפי עבודה כו')
* מבנה הבחינה, סוגי שאלות, ציוד הכרחי לבחינה (סרגל, תנ"ך וכו')
* האם המורה יודע שיש לי התאמות?

בלילה שלפני המבחן כדאי ללכת לישון בשעה סבירה. לא כדאי לנסות "לדחוס עוד קצת חומר לפני השינה".

מומלץ לא להגיע לבחינה רעבים, צמאים או שבעים מידי. כדאי לאכול שעה וחצי לפני הבחינה ורצוי לשתות מים ולא שתייה מצמיאה.

בסמוך למבחן רצוי מאוד **להימנע** משיחות על הבחינה, שאלות אפשריות וכו'

המאפיין הלשוני **הבולט** בטקסט זה הוא:

מאפיינים נוספים:

1. כללי זהירות בשמש

**חכמים – היזהרו מן השמש**

בישראל שטופת השמש, עוצמת הקרינה מן השמש גבוהה מאוד. הקרינה הזאת   
מסוכנת ומזיקה. לכן לפני שיוצאים החוצה, חשוב לנהוג לפי כללי הזהירות ולהיות   
"חכמים בשמש".

**מי נמצא בסיכון גבוה להיפגע מהחשיפה לשמש?**

\* אנשים בעלי עור רגיש: בהירי עור, בהירי שֵׂער ובעלי נמשים.

\* תינוקות, ילדים וקשישים.

\* אנשים שמתוקף עיסוקיהם נמצאים זמן ממושך בשמש, כגון ימאים,   
חקלאים וספורטאים.

**דרכים להגנה על הגוף מפגיעות השמש:**

**א**

**מידע על יחידות ערכי  
הקרינה האולטרה-סגולה**

4-0 יחידות – קרינה נמוכה

6-5 יחידות – קרינה בינונית

9-7 יחידות – קרינה גבוהה

10 יחידות ומעלה – קרינה  
 גבוהה מאוד

♦ הימנעו ככל האפשר מחשיפה לשמש מן השעה 10:00 בבוקר עד השעה 16:00 אחר-הצהריים. בשעות האלה   
 הקרינה האולטרה-סגולה (UV) חזקה במיוחד,  
 והיעילות של כל אמצעי ההגנה, כמו משחות  
 למיניהן, מוגבלת מאוד.

♦ שהו בַּצֵל, מתחת לשִמשייה או   
מתחת לסככה, מפני שבצֵל כמעט אין קרינה ישירה של  
 קרניים אולטרה-סגולות.

שימו לב:במשך שעות היום הַצֵל זז ומשתנה, ולכן אם נשב בַּצֵל, יש סיכוי שאחרי חצי שעה נגלה שהַצֵל "ברח". בחוף הים, גם אם נמצאים בַּצֵל, יש קרינה המוחזרת מן החול ומן המים, והיא יכולה לחדור מתחת לסככה או לשִמשייה.

**חשוב לדעת:** שמשות המכונית אינן מונעות לחלוטין את הקרינה הפוגעת בעור.

♦ שתו בכל הזדמנות, גם אם לא מרגישים צימאון. כאשר נמצאים בשמש או עוסקים בפעילות גופנית, הגוף מתחמם, ולכן הוא צריך לקרר את עצמו. הגוף עושה זאת באמצעות הזעה, אבל כאשר מזיעים מאבדים נוזלים. הנוזלים חשובים לפעילות התקינה של הגוף.

♦ הגנו על חלקי הגוף החשופים לשמש. את ההגנה הטובה ביותר השיגו   
באמצעות תכשירים שמקדם ההגנה שלהם הוא 15 ומעלה.

**חשוב לדעת:** תכשירי ההגנה אינם   
יכולים לבטל נזקים שכבר נגרמו   
מצריבת השמש. על עור הפנים   
הגנו באמצעות כובע רחב שוליים   
או כובע מצחייה. יש לשים לב,   
כמובן, שהמצחייה פונה לכיוון הנכון...

**ב**

**משקפי שמש**

משקפי שמש מיועדים להגן על העיניים  
מפני הקרינה החזקה של השמש. וַדאו  
כי המשקפיים שאתם קונים אכן  
מסננים את הקרינה החזקה של השמש.   
בגלל הקרינה החזקה, חובה להרכיב  
משקפי שמש בזמן הבילוי במקומות גבוהים ומושלגים במקומות נמוכים כמו ים המלח.

הרכיבו משקפי שמש מפני   
שקרינת השמש החזקה עלולה   
להזיק לעיניים.

מעובד לפי מאמרו של ד"ר רונן גלזינגר, "כיצד להיזהר בקיץ מקרינת השמש, או: איך לזכות בתואר 'חכם   
בשמש'?"  
מתוך אתר האינטרנט:http://www.refua.info , 12/7/2006

© כל הזכויות שמורות למחבר.

המאפיין הלשוני **הבולט** בטקסט זה הוא:

מאפיינים נוספים:

1. מתכון לפיצה

**מתכון להכנת פיצה**

**מצרכים:** 

**לבצק:**

* 3 כוסות קמח רגיל.
* כף 1 של שמרים יבשים.
* שליש כפית מלח.
* 2 כפיות סוכר.
* 2-3 כפות שמן זית.
* 1/2 1 כוסות מים פושרים.

**לרוטב:**

* קופסא של רסק עגבניות.
* 2 שיני שום קצוצות.
* בצל קצוץ דק.
* 1.5 כוסות מים.
* עגבניה חתוכה לקוביות קטנות.
* 2 כפיות מלח.
* קורט פלפל.

**לפיצה עצמה:**

* גבינה צהובה מגורדת.
* גבינת מוצרלה מגורדת.
* תוספות לפי בחירה

**הכנת הבצק:**

1. שמים את הקמח, השמן, הסוכר ,המלח והשמרים בקערה ומוסיפים את המים הפושרים בהדרגה תוך כדי לישת הבצק עד אשר הבצק הופך לחלק, רך ואחיד.
2. מכסים את הבצק בעזרת מגבת, מניחים במקום יחסית חמים בבית ומחכים כ-50 דקות.

**הכנת הרוטב:**

1. מטגנים את הבצל עד להזהבה.
2. מוסיפים לו את שיני השום הקצוצות וממתינים כדקה נוספת.
3. מוסיפים את העגבניות, הרסק, המלח והפלפל ותוך כדי בחישה מוסיפים את המים בהדרגה.

**הרכבת הפיצה:**

1. מחלקים את הבצק לשתי תבניות מקומחות שונות ומרדדים אותו על כל התבנית.
2. מוסיפים את רוטב העגבניות שהכנו על הבצק.
3. מוסיפים את הגבינות ושאר התוספות.
4. ממתינים 15 דקות לתפיחה קלה נוספת ומכניסים לתנור שחומם מראש ל200 מעלות לכ-25 דקות.

מובטחת לכם פיצה ביתית פשוט מעולה..  
  
**בתאבון**..

מתוך האתר: "הפיצריות הישראלי הטוב במדינה"

המאפיין הלשוני הבולט בטקסט זה הוא:

מאפיינים נוספים: